*Pranešimas žiniasklaidai,*

*2025 m. balandžio 2 d.*

**Estetika ir funkcionalumas: kaip išmanūs sprendimai keičia interjero dizainą**

**JUNG pristato naują inovatyvų produktą, skirtą išmaniesiems namams: belaidžius „Matter“ mygtukus. Didžiausias šių mygtukų privalumas – galimybė valdyti skirtingus įrenginius, suderinamus su „Matter“ standartu, nepriklausomai nuo gamintojo ekosistemos. Tai suteikia galimybę kurti ypatingai lanksčius ir vientisus išmaniuosius namus, kuriuose skirtingų gamintojų įrenginiai sujungiami į vieningą ekosistemą.**

**Dizaino integracija su įvairiais interjero stiliais**

JUNG „Matter“ mygtukai puikiai pritaikomi tiek moderniam, tiek klasikiniam interjerui, nes jų spalvų ir dizaino pasirinkimai suteikia platų pasirinkimo spektrą. Pavyzdžiui, matinis juodas grafitas harmoningai dera su industrinio stiliaus interjerais, o balta ir sniego baltumo spalvos puikiai įsilieja į šviesius, minimalistinius ar skandinaviškus interjerus. JUNG siūlo įvairias spalvų variacijas, įskaitant matinį antracitą, todėl mygtukas lengvai pritaikomas pagal interjero detalių spalvas – nuo baldų iki sienų. Tai užtikrina, kad jis harmoningai susilies su aplinka, tačiau išliks kaip modernus ir elegantiškas akcentas.

Mygtukai gali būti montuojami strateginėse vietose, tokiose kaip prieškambaris, virtuvė, gyvenamasis kambarys ar miegamasis, kur jie ne tik bus estetiškai integruoti į interjerą, bet ir prieinami bei patogūs naudoti. Dėl savo dizaino ir kompaktiškų matmenų jie puikiai įsilieja į funkcionalias erdves, pavyzdžiui, ant stiklo paviršių, kur nėra papildomos elektros instaliacijos. Be to, JUNG „Matter“ mygtukai gali būti įrengti ne tik pagal spalvų pasirinkimą, bet ir specifinėse vietose, kad papildytų interjero elementus. Tai leidžia pasirinkti vietas, kurios paprastai lieka nepastebimos, tačiau tokiu atveju mygtukas tampa ne tik funkcionaliu, bet ir elegantišku interjero akcentu.

**Sklandi integracija su įvairių gamintojų įrenginiais**

JUNG „Matter“ mygtukai naudoja universalų belaidžio ryšio standartą, kuris užtikrina patikimą sąveiką tarp įvairių gamintojų įrenginių. Tai reiškia, kad tas pats mygtukas tinka valdyti visiems įrenginiams, kurie palaiko tokį standartą. Pavyzdžiui, su šiuo mygtuku galima susieti tiek „Apple Home“, tiek „Samsung SmartThings“ įrenginius.

Kaip teigia „JUNG Vilnius“ Techninio skyriaus vadovas Artūras Kriukovas, šio mygtuko konfigūravimas yra paprastas ir greitas:

„Įrenginys su mygtuku susiejamas naudojant išmanųjų telefoną. Tereikia atidaryti įrenginio programėlę ir nuskenuoti QR kodą, esantį po nuimamu JUNG „Matter“ mygtuko klavišu. Kai tik įrenginys atpažįstamas, jis bus automatiškai integruojamas į jau esamą išmaniųjų namų sistemą. Toliau valdyti išmaniuosius įrenginius galėsite tiesiogiai mygtuko paspaudimu.“

**Paprastas įrengimas ir plačios pritaikymo galimybės**

JUNG „Matter“ mygtukui nereikia nuolatinio maitinimo šaltinio – jis maitinamas su nedidele standartine baterija, kurią lengvai galima pakeisti nuėmus mygtuko klavišą. Be laidų mygtukas gali būti įrengiamas bet kur, todėl jis yra idealus sprendimas nuomojamiems butams arba vietose, kur sudėtinga ar nepraktiška keisti elektros instaliaciją. Mygtuką galima montuoti ant standartinių įleistinių dėžučių arba pritvirtinti prie įvairių paviršių.

Kitas svarbus privalumas – mygtukų dizainas ir spalvų gama. JUNG apgalvojo ne tik jų funkcionalumą, bet ir tai, kaip jie įsilies į jūsų interjerą:

„Mygtukai gali būti A ir LS 990 serijų dizaino, o jų spalva – balta, matinė juodo grafito ir matinė sniego baltumo. Tad juos nesunkiai priderinsite prie bet kokio interjero. A serijoje JUNG „Matter“ mygtukas taip pat gali būti matinio antracito spalvos. Reiklesni namų šeimininkai gali rinktis skirtingas detalių spalvas, kad mygtukas tobulai įsilietų į erdvę. Vadinasi, išmanieji namai bus vieningi ne tik technologine, bet ir estetine prasme“, – papildo Artūras Kriukovas.

**Funkcionalumas, kuris pravers dabar ir ateityje**

Rinkoje yra įvairių išmaniems namams skirtų įrenginių ekosistemų, kurios kasmet plečiasi. Dėl šios priežasties JUNG „Matter“ mygtukai išliks aktualūs ir ateityje, nes „Matter“ standartas užtikrina ilgalaikį ir reguliariai atnaujinamą įvairių įrenginių ir platformų suderinamumą. Tai – vieningas sprendimas, kurį naudoja ir palaiko įvairūs gamintojai.

„JUNG Vilnius“ Techninio skyriaus vadovas Artūras Kriukovas pateikia ir keletą praktinių tokių mygtukų panaudojimo pavyzdžių:

„Įsivaizduokite – norite paleisti dulkių siurblį-robotą, tačiau jūsų išmanusis telefonas yra toli. Jei siurblys suderinamas su „Matter“ standartu, jį galėsite paprastai paleisti tiesiog paspaudę patogioje vietoje įrengtą ir su įrenginiu susietą JUNG „Matter“ mygtuką.  
Kitas pavyzdys – turite išmaniąsias kito gamintojo lemputes, tačiau šeimos nariai, ypač vyresni, susiduria su sunkumais jas valdyti programėlėmis ar balso komandomis. Susiejus lemputes su „Matter“ mygtuku, jų valdymas tampa paprastas ir patogus. Mygtukas gali nuotoliniu būdu valdyti ir kitus įrenginius, tokius kaip automatinės užuolaidos, žaliuzės, termostatai ar išmaniosios spynos. Tai tik keli pavyzdžiai – pritaikymo galimybės plačios, ir ateityje jų tik daugės.“

**Daugiau:**

Erika Mičiulienė, „Berta&Agency“ projektų vadovė,

[erika@berta.lt](mailto:erika@berta.lt)

+370 690 26 050